Tisztelt Szülő!

Az iskolában iskolaorvos (dr. Gál-Muntyán Ágnes) és védőnő (Bálint Bernadett) gondozza a gyermekeket. A 26/1997. (IX.3.) NM rendelet ’az iskola egészségügyi ellátásról’ szerint osztályvizsgálatok és szűrővizsgálatok 2 évenként, a 2-4-6-8. osztályokban történnek. Szükség esetén a háziorvosához utaljuk a gyermekeket, hogy szakorvosi vizsgálatra küldje. Ilyen esetben a szakorvosi vizsgálat eredményének másolatát kérjük, szíveskedjenek beküldeni!


A kötelező iskolai kampányoltások a 6. és 7. évfolyamokban kerülnek beadásra, melyek előtt tájékoztatót küldünk Önöknek, amit ilyenkor az oltási könyvvel együtt, aláírva kérünk vissza.


Első osztályban év elején az oltási könyvek bekérésével a 6 éves korban kötelező védőoltás (TETRAXIM) ellenőrzése és dokumentálása történik. 

Emellett negyedévente tisztasági szűrést végzünk, amibe a fejtetűszűrés is beletartozik.
A vizsgálat során kiszűrt gyermek szüleinek tájékoztatót kapnak lezárt borítékban.
Az 1997. évi CLIV. törvény szerint a közösségben tartózkodó fejtetves gyermek kezelése a szülők kötelessége. 

Ha bármilyen kérdésük lenne, kérem, keressenek meg az alábbi telefonszámon vagy az iskolai fogadóórák keretében!

Fogadóóra: az iskolában előzetes bejelentkezés alapján


        szerda: 9 – 11 óra

Előre is köszönjük az együttműködésüket!

Tisztelettel:     Bálint Bernadett védőnő   30/332-7615        
Kérem, hogy az alább felsorolt dokumentumot emailben küldjék el fotózva, vagy szkennelve, ezzel segítsék munkánkat!

email: vedonoborosjeno@gmail.com

1. Oltási könyv
2. Adatlap
3. Amennyiben nem dr. Kerekes Ildikó a házi gyermekorvos, akkor a gyermekorvos által 5 éves életkorban kiállított adatlap a fejlődési szint megítéléséről
